Naselje so ustanovili Britanci po koncu druge burske vojne za kolonialno administracijo, leta 1903 je postalo glavno mesto kolonije Esvatini. Do konca druge svetovne vojne je bilo majhno mestece z nekaj tisoč prebivalci, saj je večina ljudi kmetovala v okolici ali hodila na delo v južnoafriške rudnike, poleg tega se črnci niso smeli naseljevati v bližini Evropejcev. Po letu 1945 je pričelo hitreje rasti na račun tujih investicij v industrijo in prometno infrastrukturo, postalo pa je tudi pomembna lokalna postaja na železniški povezavi med rudarskim območjem Transvaal v Južni Afriki in pristaniščem v Maputu v sosednjem Mozambiku. Konec 20. stoletja je bilo največje naselje v Esvatiniju. Gospodarstvo temelji na lahki industriji, transportu in trgovanju s kmetijskimi pridelki ter lesom iz okolice.